
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1133 

20 Δεκεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κανονισμός λειτουργίας Πρακτορείων Αμοιβαίου Στοιχή- 

ματος του Ο.Δ.Ι.Ε... 

Αδειες οδήγησης αυτοκινήτων, μοτοσυκλετών και τετρά- 
κύκλων. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 32722 <0 

Κανονισμός λειτουργίας Πρακτορείων Αμοιβαίου Στοιχήμα¬ 
τος του Ο.Δ.Ι.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. α) Του Α.Ν. 397/68 «περί επανασυστόσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 ««Κυβέρνηση και Κυβερνητικά Όρ¬ 
γανα». 

γ) Του Α.Ν. 598/68 «Περί Ιδρύσεως Οργανισμού Ιπποδρο¬ 
μιών Ελλάδος και άλλων τινών διατάξεων» όπως τροποποιή¬ 
θηκε με το άρθρο 6 του Ν. 665/77 και το Ν. 2433/12.β.96. 

2. Την υπ’ αριθ. 10281 απόφαση του Δ.Σ. του Ο.Δ.Ι.Ε. που 
αναφέρεται στον Κανονισμό Λειτουργίας Πρακτορείων Αμοι¬ 
βαίου Στοιχήματος και περιλαμβάνεται στο 1165/30.8.96 
πρακτικό το οποίο εγκρίθηκε με την αριθ. 24926/17.10.96 
απόφαση του Υφυπουργού. 

3. Την αριθ. ΥΠΠΟ/ΓΝΟΣ 4768/9.10.96 (ΦΕΚ 937/Β/ 
14.10.96) κοινή απόφαση του Πρωθυπουργού καιΥπ. Πολιτι¬ 
σμού, «Ανάθεση αρμοδιοτήτων στον Υφυπουργό Πολιτι- 
σμού», αποφασίζουμε: 

Εγκρίνουμε τον Κανονισμό Λειτουργίας Πρακτορείων Αμοι¬ 
βαίου Στοιχήματος του Ο.Δ.Ι.Ε., ως ακολούθως: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΠΡΑΚΤΟΡΕΙΩΝ 
ΑΜΟΙΒΑΙΟΥ ΣΤΟΙΧΗΜΑΤΟΣ 

Αρθρο Ιο 

1. Ο Ο.Δ.Ι.Ε. χορηγεί κατά την κρίση του και σε ιδιώτες 
ενιαία άδεια πρακτόρευσης Αμοιβαίου Ιπποδρομιακού Στοι¬ 
χήματος ή οποιουδήποτε άλλου στοιχήματος που θα διοργα- 
νωθεί από αυτόν στο μέλλον. Η άδεια χορηγείται μόνο σε φυ¬ 
σικά πρόσωπα ή σε ομόρρυθμες εταιρείες (όπου παρακάτω 
αναφέρεται) με τις παρακάτω προϋποθέσεις: 

α) Η ηλικία που πράκτορα να είναι από 21-50 ετών. 


β) Οι γραμματικές του γνώσεις να είναι Γ τάξεως Γυμνα¬ 
σίου τουλάχιστον. 

γ) Η κύρια και αποκλειστική απασχόλησή του να είναι η πρα¬ 
κτόρευση τυχερών παιγνίων που διεξάγονται από το κράτος ή 
φορείς του ευρύτερου δημόσιου τομέα, 
δ) Να έχει πλήρη δικαιοπρακτική ικανότητα, 
ε) Να μην έχει καταδικαστεί τελεσίδικα για κάθε είδους κα¬ 
κούργημα ή για πλημμέλημα το οποίο να δημιουργεί την υπό¬ 
νοια της αφερεγγυότητας. 

στ) Οι άνδρες να έχουν εκπληρώσει τις στρατιωτικές τους 
υποχρεώσεις ή να έχουν απαλλαγεί νόμιμα από αυτές. 

ζ) Να έχει παρακολουθήσει σεμινάρια εκμάθησης λειτουρ¬ 
γίας πρακτορείου. 

2. Δεν χορηγείται άδεια πρακτορείου στους: 
α) Μαθητές, σπουδαστές, στρατευμένους, υπαλλήλους 
του Δημόσιου και Ιδιωτικού Τομέα και συνταξιούχους. 

β) Ιπποπαραγωγούς, Ιδιοκτήτες Δρομώνων Ίππων, Αναβά¬ 
τες, Προπονητές και Ιπποκόμους. 

γ) Υπαλλήλους του Ο.Δ.Ι.Ε. και Φ.Ε.Ε. και όσους συμμετέ¬ 
χουν σε συμβούλια και επιτροπές που έχουν σχέση με τον 
Ο.Δ.Ι.Ε. και την Φ.Ε.Ε. 

δ) Συγγενείς πρώτου βαθμού εξ αίματος ή εξ αγχιστείας 
που εμπίπτουν στις προηγούμενες περιπτώσεις β και γ - 
ε) Στους πρώην πράκτορες Ο.Δ. Ι.Ε. που τους αφαιρέθηκε η 
άδεια για μη τήρηση των συμβατικών τους υποχρεώσεων. 

Αρθρο 2ο 

1. Οι προδιαγραφές τις οποίες, πρέπει κατ’ ελάχιστο να συ¬ 
γκεντρώνουν τα καταστήματα στα οποία πρόκειται να διεξα- 
χθούν οι παραπάνω δραστηριότητες (Αμοιβαίο Ιπποδρομιακό 
Στοίχημα) καθώς και τα απαιτούμενα δικαιολογητικά καθορί¬ 
ζονται με εγκύκλιο του Συντονιστή Διευθυντή μετά από από¬ 
φαση του ΔΣ/ΟΔΙΕ. 

Ειδικότερα, τα καταστήματα στα οποία πρόκειται να στεγα¬ 
στούν πρακτορεία πρέπει: 

Να διαθέτουν ωφέλιμη επιφάνεια 50 τουλάχιστον τ.μ. για 
όσα βρίσκονται στη ΖΩΝΗ Α και Β, ενώ για τα πρακτορεία της 
επαρχίας, επιφάνεια 30 τ.μ. τουλάχιστον. 

Να απέχουν από πρακτορεία που υφίστανται ήδη: 

- όσα μεν βρίσκονται εντός των ορίων των Δήμων Αθηνών - 
Πειραιώς (ζώνη Α) βάσει ρυμοτομικού σχεδίου 400 τουλάχι¬ 
στον μέτρα. 

όσα βρίσκονται στη Ζώνη Α εκτός μεν του ορίου των παρα¬ 
πάνω Δήμων, αλλά εκτός των ορίων της Νομαρχίας Αθηνών - 
Πειραιώς 500 τουλάχιστον μέτρα και τέλος 

- σε περιχές που βρίσκονται εκτός των παραπάνω ορίων 
(πρακτορεία Επαρχίας) χορηγούνται άδειες ανάλογα με τον 
πληθυσμό της πόλης (ένα πρακτορείο για κάθε 20.000 κατοί- 

κους) ανεξάρτητα από την μεταξύ τους απόσταση. Κατ' εξαί¬ 
ρεση με αιτιολογημένη απόφασή του το Δ.Σ. μπορεί να χορη¬ 
γεί άδειες πρακτορείων κατά παρέκλιση των παραπάνω σε 
περιοχές με ιδιαίτερα αυξημένη εμπορική κίνηση και μέχρι 
αποκλίσεως του 50% των προβλεπομένων μεγεθών. 

2. Με απόφαση του Δ.Σ. του Ο.Δ.Ι.Ε., επίσης, καθορίζονται 
το ύψος και η μορφή της εγγυήσεως την οποία υποχρεούνται 
να καταθέτουν, ατομικά μεν οι πράκτορες, εάν δεν είναι μέλη 
του σωματείου πρακτόρων, καθώς και αυτοί της κοινής εγγυ- 
ήσεως, την οποία υποχρεούται να καταθέσει το σωματείο των 
πρακτόρων, προς κάλυψη των μελών του συνολικά, για τα 
οποία καταργούνται οι ατομικές εγγυητικές επιστολές. 

Σε περίπτωση οφειλής πράκτορα, που καλύπτεται από την 
κοινή εγγύηση, ο Ο.Δ.Ι.Ε., δικαιούται να αναλάβει το ποσό 
τούτο από την κοινή εγγύηση, το δε σωματείο αντίστοιχα, 
υποχρεούται να συμπληρώσει, άμεσα το σχετικό ποσό, ώστε 
το συνολικό ύψος της εγγυήσεως να παραμένει αμετά¬ 
βλητο. 

Τόσο το ποσό των ατομικών εγγυήσεων όσο και αυτό της 
κοινής, δεν συμψηφίζονται με οποιαδήποτε απαίτηση των 
πρακτόρων, ατομικά, και του σωματείου κατά του Οργανι¬ 
σμού. 

Με ειδική σύμβαση που υπογράφεται μεταξύ του Οργανι¬ 
σμού και του σωματείου πρακτόρων ρυθμίζονται οι λεπτομέ¬ 
ρειες εφαρμογής των παραπάνω. 

Αρθρο 3ο 

1. Η διεξαγωγή του Αμοιβαίου Ιπποδρομιακού Στοιχήματος 
γίνεται με την χρήση σύγχρονου ηλεκτρονικού εξοπλισμού 
(Η/Υ κ.λ.π.) σύμφωνα με τις προδιαγραφές που ορίζει ο ΟΔΙΕ, 
μέσω της εκάστοτε τηλεπικοινωνιακής υποδομής. 

Ο πράκτορας υποχρεούται να διαθέτει και να διατηρεί σε 
πλήρη λειτουργία και σε αρίστη κατάσταση τον απαραίτητο 
εξοπλισμό για την απρόσκοπτη διεξαγωγή του Α.Ι.Σ. και κάθε 
άλλου στοιχήματος, όσο διαρκεί η σύμβασή του με τον ΟΔΙΕ, 
σύμφωνα με το παρόν και τις εκάστοτε εγκυκλίους. 

Την παραμονή έναρξης λειτουργίας του Πρακτορείου ο 
πράκτορας παραλαμβάνει από τον Οργανισμό το απαραίτητο 
λογισμικό για τη συμμετοχή στο Α.Ι.Σ., τη χρήση του οποίου 
συμφωνεί και αποδέχεται. Σε αντίθετη περίπτωση οφείλει να 
επιστρέφει τις δισκέτες και το βιβλίο οδηγιών στην αρμόδια 
υπηρεσία του ΟΔΙΕ. Την αυτή υποχρέωση έχει και εάν για 
οποιοδήποτε λόγο η συνεργασία του με τον ΟΔΙΕ διακοπεί. 

Η χρήση του λογισμικού προγράμματος αφορά ένα και μο¬ 
ναδικό Πρακτορείο για το οποίο χορηγείται η άδεια. 

2. Απαγορεύεται η μεταβολή εκμίσθωση, υπεκμΐσθωση, 
δημιουργία αντιγράφων του λογισμικού σχεδίου καθώς και 
του βιβλίου οδηγιών. 

Απαγορεύεται η επέμβαση με οποιοδήποτε τρόπο ή μέ¬ 
θοδο στο πρόγραμμα και στα στοιχεία που αυτό παράγει. 
Οποιαδήποτε τέτοια επέμβαση καθιστά όλα τα στοιχεία που 
παρήχθησαν άκυρα και οποιαδήποτε ζημιά ή απαίτηση πα¬ 
ρουσιαστεί από τον λόγο αυτό σε τρίτους επιβαρύνει αποκλει¬ 
στικά τον πράκτορα και συνεπάγεται την οριστική αφαίρεση 
της άδειας λειτουργίας του Πρακτορείου. 

Σ’ αυτή τη περίπτωση, εκτός από τις ποινικές ευθύνες του 
πράκτορα, ο ΟΔΙΕ δικαιούται να αξιώσει την αποκατάσταση 
κάθε θετικής ή αποθετικής ζημιάς του. 

3. Ο πράκτορας υποχρεούται να εξασφαλίζει τα ακό¬ 
λουθα: 

α) Ότι ο ηλεκτρονικός εξοπλισμός στον οποίο θα εγκατα¬ 
σταθεί το λογισμικό, με βάση το οποίο το Πρακτορείο του θα 
συμμετέχει στη διεξαγωγή του Α.Ι.Σ., θα έχει άδεια χρήσης 
για όλα τα προγράμματα που έχει στο δίσκο του. 

β) Να μην επιτρέπει τη χρήση του εξοπλισμού και του λογι¬ 
σμικού του από αναρμόδια άτομα και 


γ) Να μη επιτρέπει την εκτέλεση προγραμμάτων για τα 
οποία δεν γνωρίζει τη λειτουργία τους, την προέλευσή τους ή 
η απόκτησή τους δεν είναι νόμιμη. 

4.0 πράκτορας φέρει στο ακέραιο την ευθύνη για τα κερδι¬ 
σμένα δελτία που εκδίδει και εξαργυρώνει στο Πρακτορείο 
του. 

Με εγκυκλίους των αρμοδίων υπηρεσιών του ΟΔΙΕ καθορί¬ 
ζονται: 

α) Οι υποχρεώσεις του πράκτορα πριν, κατά την διάρκεια 
και μετά τις ιπποδρομιακές συγκεντρώσεις. 

β) Το κατώτερο όριο του ύψους του Αμοιβαίου Στοιχήματος 
κάθε πρακτορείου. 

Σε κάθε περίπτωση τα δύο μέρη αναγνωρίζουν τις συνθή¬ 
κες και τους κανόντες λειτουργίας με τους οποίους διεξάγε¬ 
ται το Αμοιβαίο Στοίχημα και οφείλουν με καλή πίστη να συ¬ 
νεισφέρουν όσο μπορούν περισσότερο για την ομαλή διεξα¬ 
γωγή του. 

Αρθρο 4ο 

Επιτρέπεται η μεταφορά και λειτουργία πρακτορείου σε 
άλλο χώρο από αυτόν που χορηγήθηκε η σχετική άδεια μόνο 
με την έγκριση της αρμόδιας Επιτροπής Ελέγχου Καταλληλό¬ 
τητας Νέων Πρακτορείων, η οποία ορίζεται με απόφαση του 
Συντονιστή Διευθυντή. 

Η άδεια είναι προσωπική και απαγορεύεται η με οποιοδή- 
ποτε άμεσο ή έμμεσο τρόπο η μεταβίβαση, η εκχώρηση ή πα¬ 
ραχώρησή της σε άλλο πρόσωπο. 

Απαγορεύεται η απασχόληση στο Πρακτορείο οποιοσδή¬ 
ποτε άλλου προσώπου εκτός της συζύγου και των παιδιών του 
πράκτορα και όσων έχουν υπαλληλική σχέση με τον πρά¬ 
κτορα, η οποία θα αποδεικνύεται από το ασφαλιστικό βιβλιά¬ 
ριο του ΙΚΑ. 

Ο πράκτορας είναι υποχρεωμένος να έχει αναρτημένη την 
άδεια του πρακτορείου του σε εμφανές σημείο του καταστή- 
ματός του καθώς και κατάσταση του απασχολουμένου προ¬ 
σωπικού, νόμιμα θεωρημένη από την αρμόδια αρχή. 

Για τις πράξεις, ενέργειες και παραλείψεις όσων απασχο¬ 
λούνται με την πιο πάνω σχέση στο πρακτορείο, υπεύθυνος 
έναντι του ΟΔΙΕ είναι προσωπικά ο πράκτορας και σε περί¬ 
πτωση ομορρύθμου εταιρείας όλοι οι εταίροι από κοινού και 
εις ολόκληρο. 

Είναι δυνατή η μεταβίβαση άδειας πρακτορείου σε περί¬ 
πτωση συνταξιοδότησης ή θανάτου του πράκτορεα ή ανηκέ- 
στου βλάβης η οποία θα πιστοποιείται από τον αρμόδιο ασφα¬ 
λιστικό του φορέα στον σύζυγο ή την σύζυγο ή στα τέκνα τους 
με απόφαση του Δ.Σ. του ΟΔΙΕ. 

Στην περίπτωση μεταβίβασης λόγω συνταξιοδότησης, η 
άδεια χορηγείται μετά από υπόδειξη του πράκτορα στα αμέ¬ 
σως παραπάνω πρόσωπα, εφ’ όσον φυσικά αυτά πληρούν τις 
προϋποθέσεις του άρθρου 1. 

Στην περίπτωση μεταβίβασης λόγω θανάτου, εάν οι παρα¬ 
πάνω δικαιούχοι είναι περισσότεροι του ενός, η άδεια μεταβι¬ 
βάζεται σε ομόρρυθμη εταιρεία που υποχρεούνται να συστή¬ 
σουν τα παραπάνω πρόσωπα (τα οποία επίσης πρέπει να πλη¬ 
ρούν τις προϋποθέσεις του άρθρου 1). 

Αποκλειστικοί εταίροι της εταιρείας αυτής είναι τα παρα¬ 
πάνω πρόσωπα και τα εταιρικά μερίδιά τους είναι αμεταβίβα- 
στα προς τρίτους. 

Αρθρο 5ο 

1. Ο Οργανισμός δικαιούται με όργανά του να ελέγχει με 
οποιοδήποτε τρόπο κρίνει πρόσφορο, την λειτουργία του 
πρακτορείου με τακτικές ή έκτακτες επιθεωρήσεις και ο 
Πράκτορας οφείλει να συνεργάζεται με τους επιθεωρητές, να 
τους παρέχει κάθε ζητούμενο στοιχείο και να διευκολύνει το 
έργο τους. 

Ο επιθεωρητής δικαιούται να παρακολουθεί περιοδικά την 
κίνηση των πωλήοεων του Πρακτορείου και αν αυτές ανταπο- 
κρίνονται στι εντολές που δίνονται. 

2. Η λειτουργία του Πρακτορείου μπορεί να αναστέλλεται 
για εύλογο χρόνο, που δεν μπορεί να υπερβαίνει τους (6) μή¬ 
νες μετά από γραπτή αίτηση του πράκτορα και έγκριση του 
Δ.Σ. του Ο.Δ.Ι.Ε. και εφ’ όσον υπάρχει σπουδαίος λόγος γι' 
αυτήν. 

3. Το Διοικητικό Συμβούλιο του ΟΔΙΕ δικαιούται να ανακα¬ 
λεί την άδεια λειτουργίας του πρακτορείου και πριν να περά¬ 
σει ο χρόνος που ισχύει με μονομερή δήλωση - καταγγελία 
προς τον πράκτορα σε περίπτωση που παραβεί οποιοδήποτε 
όρο λειτουργίας του Αμοιβαίου Στοιχήματος ή καταδικαστεί 
αμετάκλητα για οποιοδήποτε κακούργημα ή πλημμέλημα που 
δημιουργεί ενδείξεις αφερεγγυότητας. Επίσης το ΔΣ του 
Ο.Δ.Ι.Ε. μπορεί να ανακαλεί την άδεια λειτουργίας του πρα¬ 
κτορείου σε περίπτωση που ο πράκτορας δεν εκδηλώσει εν¬ 
διαφέρον για λειτουργία του πρακτορείου 4 μήνες μετά την 
χορήγηση της άδειας. 

4. Ο πράκτορας υποχρεούται να εφαρμόζει και να συμμορ¬ 
φώνεται στους κανόνες λειτουργίας Αμοιβαίου Στοιχήματος. 
Αρνηση συνεργασίας ή παροχή πληροφοριών και στοιχείων 
συνιστά λόγο καταγγελίας της σύμβασης χωρίς υποχρέωση 
αποζημίωσης. 

Αρθρο 6ο 

1. Η πλημμελής εφαρμογή ή παραβίαση των διατάξεων του 
Κανονισμού Λειτουργίας, των εγκυκλίων, διαταγών και οδη¬ 
γιών του Ο.Δ.Ι.Ε. που αναφέρονται στις υποχρεώσεις του 
πράκτορα, μπορούν να επιφέρουν τις παρακάτω κυρώσεις: 

α) Έγγραφη παρατήρηση του Συντονιστή Διευθυντή. 

β) Προσωρινή αναστολή λειτουργίας και 

γ) Οριστική αφαίρεση της άδειας λειτουργίας του πρακτο¬ 
ρείου. 

2. Με εγκύκλιο του Συντονιστή Διευθυντή καθορίζονται οι 
διαδικασίες βάσει των οποίων θα γίνεται η επιβολή των παρα¬ 
πάνω κυρώσεων και τα ανάλογα παραπτώματα. 

Αρθρο 7ο 

Τα πρακτορεία που λειτουργούν σήμερα, θεωρούνται ότι 
κατέχουν και την άδεια πρακτόρευσης Αμοιβαίου Ιπποδρο¬ 
μικού Στοιχήματος. 

Κάθε προηγούμενη σχετική απόφαση παύει να ισχύει από 
την δημοσίευση της Παρούσας. 

Από την απόφαση αυτή δεν προκαλείται δαπάνη βάρος του 
Κρατικού Προϋπ/σμού. 

Να δημοσιευθεί στην Εφημερίδα της Κυβερνήσεως. 

Αθήνα, 3 Δεκεμβρίου 1996 

Ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 
-♦- 

Αριθ. 84198/1055 (2) 

Αδειες οδήγησης αυτοκινήτων, μοτοσυκλετών και τετρακύ- 
κλων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του Ν. 2094/92 «Κύρωση του Κώδικα Οδικής Κυκλοφο¬ 
ρίας» (Α 182), 

β) της παραγράφου 2 του άρθρου 7 και της παραγράφου 2 
του άρθρου 11 του Π.Δ. 19/95 «προσαρμογή της νομοθεσίας 
προς την οδηγία 91/439/ΕΟΚ του Συμβουλίου της 29ης Ιου¬ 
λίου 1991, για την άδεια οδήγησης» (Α 15), 


Υ) της παραγράφου 2 του άρθρου 8 του Ν. 2366/1995 
«Ρύθμιση θεμάτων Οργανισμών και Υπηρεσιών του Υπουρ¬ 
γείου Μεταφορών και Επικοινωνιών και άλλες διατάξεις» (Α 
256), 

δ) του άρθρου 29Α του Ν. 1558/1985 «Κυβέρνηση και Κυ¬ 
βερνητικά Όργανα» (Α 154), όπως αυτό προστέθηκε με το 
άρθρο 27 του Ν. 2081/1992 (Α 154). 

2. Την 566/26.9.96 (Β 910) Απόφαση του Πρωθυπουργού 
και του Υπουργού Μεταφορών και Επικοινωνιών με την οποία 
εκχωρήθηκαν αρμοδιότητες στον Υφυπουργό Μεταφορών 
και Επικοινωνιών Εμμανουήλ Λουκάκη. 

3. Το γεγονός ότι δεν έχει δημοσιευτεί ακόμη σε ΦΕΚ η 
οδηγία για τους κοινοτικούς κωδικούς αριθμούς, οι οποίοι 
πρέπει να τίθενται στο έντυπο των αδειών οδήγησης νέου τύ¬ 
που. 

4. Το γεγονός ότι από την εφαρμογή της παρούσας απόφα¬ 
σης δεν προκαλείται επί πλέον δαπάνη σε βάρος του Κρατι¬ 
κού Προϋπολογισμού, αποφασίζουμε: 

1. Το άρθρο 17 της 76407/827/21.8.96 (Β’ 844) απόφασή 
μας, αντικαθίσταται ως εξής: 

«Αρθρο 17 
Πρακτική Εξέταση 

1. Για τον έλεγχο της ικανότητας, την αξιολόγηση της συ¬ 
μπεριφοράς, τη διάρκεια και τον τόπο της εξέτασης των υπο¬ 
ψηφίων, έχουν εφαρμογή όσα αναφέρονται στο παράρτημα II 
του Π.Δ. 19/95, σχετικά με το αντικείμενο της πρακτιής εξέ¬ 
τασης. Οι διαδικασίες που απαιτούνται από τις διατάξεις του 
παραρτήματος αυτού, περιλαμβάνονται στο τμήμα III του Δελ¬ 
τίου Εκπαίδευσης - Εξέτασης (ΔΕΕ) υποψηφίου οδηγού. 
Κατά την πρακτική εξέταση παρίσταται υποχρεωτικά εκπαι¬ 
δευτής. 

Τα εκπαιδευτικά αυτοκίνητα, πλέον των τεχνικών χαρακτη¬ 
ριστικών που αναφέρονται στο άρθρο 19 της παρούσας Από¬ 
φασης, πρέπει να πληρούν τις εξής προδιαγραφές: 

α. Για την κατηγορία Β: 
αα. τέσσερεις (4) πόρτες. 

ββ. δεύτερο ποδόπληκτρο φρένου, επιταχυντήρια και συ¬ 
μπλέκτη στη θέση του συνοδηγού. 

γγ. ενδεικτική λυχνία τοποθετημένη σε εμφανές σημείο, 
που θα ανάβει στην περίπτωση χρησιμοποίησης του φρένου, 
του επιταχυντήρα ή του συμπλέκτη από τον συνοδηγό εκπαι¬ 
δευτή ή ανάλογο ηχητικό σύστημα. 

δδ. τέσσερεις (4) καθρέπτες, τοποθετημένους δύο εξωτε¬ 
ρικά (ένας δεξιά και ένας αριστερά) και δύο εσωτερικά (ένας 
για τον υποψήφιο οδηγό και ένας για τον εκπαιδευτή συνο¬ 
δηγό). 

εε. ζώνες ασφάλειας στα μπροστινά και πίσω καθίσματα, 
στστ. διεθνές διακριτικό σήμα «1_» χρώματος ερυθρού, το¬ 
ποθετημένο στην οροφή του αμαξώματος καθώς και πινακίδα 
με την ένδειξη «ΣΧΟΛΗ ΟΔΗΓΩΝ ΑΡΙΘ' ΑΔΕΙΑΣ ...». 
ζζ. να φέρουν σύστημα κλιματισμού (θέρμανση - ψύξη). 

Τα παραπάνω χαρακτηριστικά των περιπτώσεων (αα) και 
(ζζ) καθίστανται υποχρεωτικά από 1.1.1998. 

β. Γ ια την κατηγορία Γ: 
αα. ενιαίο κάθισμα τριών θέσεων, 
ββ. δεύτερο ποδόπληκτρο φρένου, επιταχυντήρα και συ¬ 
μπλέκτη στη θέση του συνοδηγού. 

γγ. διεθνές διακριτικό σήμα «Ι-» χρώματος ερυθρού, τοπο¬ 
θετημένο σε εμφανές σημείο του οπίσθιου μέρους του οχή¬ 
ματος καθώς και πινακίδα με την ένδειξη «ΣΧΟΛΗ ΟΔΗΓΩΝ 
ΑΡΙΘ' ΑΔΕΙΑΣ ...... 

γ. Γ ια την κατηγορία Δ: 

αα. δεύτερο ποδόπληκτρο φρένου, επιταχυντήρα και συ- 

μπλέκτη στη θέση του συνοδηγού. 

ββ. ενδεικτική λυχνία τοποθετημένη σε εμφανές σημείο, 
που θα ανάβει στην περίπτωση χρησιμοποίησης του φρένου, 
του επιταχυντήρα ή του συμπλέκτη απδ το συνοδηγό εκπαι¬ 
δευτή ή ανάλογο ηχητικό σήμα. 

γγ. διεθνές διακριτικό σήμα «Ι_» χρώματος ερυθρού, το¬ 
ποθετημένο σε εμφανές σημείο του οπίσθιου μέρους του 
οχήματος καθώς και πινακίδα με την ένδειξη «ΣΧΟΛΗ ΟΔΗ¬ 
ΓΩΝ ΑΡΙΘ’ ΑΔΕΙΑΣ ...... 

δ. Για τις κατηγορίες Β + Ε, Γ + Ε και Δ + Ε: 

Το έλκον όχημα έχει τις προδιαγραφές που αναφέρονται 
στα προηγούμενα εδάφια α, β και γ αντίστοιχα, με τη διαφορά 
ότι η προβλεπόμενη πινακίδα τοποθετείται στο πίσω μέρος 
του ρυμουλκουμένου ή ημιρυμουλκουμένου οχήματος. 

Με εγκύκλιό μας θα καθορισθούν οι τεχνικές προδιαγρα¬ 
φές των παραπάνω πινακίδων. 

2. Κατά την εξέταση των ειδικών δοκιμασιών, ο υποψήφιος 
υποβάλλεται υποχρεωτικά στις επί μέρους ειδικές δοκιμασίες 
της ΟΜΑΔΑΣ Α του ΜΝΗΜΟΝΙΟΥ ΠΡΑΚΤΙΚΗΣ ΕΞΕΤΑΣΗΣ 
(Τμήμα III του Δ.Ε.Ε.) και πρέπει, για να επιτύχει, να υποστέι 
με επιτυχία τις ειδικές αυτές δοκιμασίες. 

3. Οι απορριπτόμενοι κατά την πρακτική εξέταση, δεν 
έχουν δικαίωμα επανεξέτασης πριν περάσουν τριάντα (30) 
ημέρες από την ημέρα απόρριψής τους. Γ ια τις Διευθύνσεις 
Μεταφορών - Επικοινωνιών (υποχρεωτικά) και για τις λοιπές 
Υπηρεσίες Μεταφορών - Επικοινωνιών (εφόσον διαθέτουν το 
κατάλληλο προσωπικό), όσοι από τους υποψηφίους απορρί¬ 
πτονται, δικαιούνται να ζητήσουν από τους εξεταστές, αμέ¬ 
σως μόλις τους ανακοινωθεί το απορριπτικό αποτέλεσμα και 
πριν εξέλθουν από το εκπαιδευτικό αυτοκίνητο, την επανεξέ¬ 
τασή τους από δευτεροβάθμια επιτροπή. Η επανεξέταση 
αυτή, πραγματοποιείται εντός τριών, το πολύ, εργασίμων 
ημερών από την ημέρα απόρριψης. Οι απορριπτόμενοι κατά 
τη δευτεροβάθμια εξέταση, δεν έχουν δικαίωμα νέας εξέτα¬ 
σης από πρωτοβάθμια επιτροπή, πριν περάσουν εξήντα (60) 
ημέρες από την ημέρα απόρριψης. 

4. Οι μη εμφανιζόμενοι, για οποιονδήποτε λόγο, την προ¬ 
γραμματισμένη ημέρα και ώρα για την πρακτική εξέτασή τους, 
δεν έχουν δικαίωμα επανεξέτασης, πριν περάσουν τριάντα 
(30) τουλάχιστον, ημέρες από την ημέρα που δεν προσήλθαν 
στην πρωτοβάθμια εξέταση ή εξήντα (60) ημέρες από την 
ημέρα που δεν προσήλθαν στην δευτεροβάθμια εξέταση. 

Οι απορριπτόμενοι ή οι μη εμφανιζόμενοι για οποιοδήποτε 
λόγο, την προγραμματισμένη ημέρα και ώρα για την πρακτική 
τους εξέταση, επί τρεις (3) συνεχείς φορές (για κάθε αιτία 
χωριστά ή και για τις δύο αιτίες αθροιστικά) δεν έχουν δικαί¬ 
ωμα επανεξέτασης πριν περάσουν τρεις (3) μήνες. 

5. Η πρακτική εξέταση όσων έχουν αναπηρία τέτοια, για την 
οποία απαιτείται διασκευή του οχήματος, γίνεται από δύο (2) 
υπαλλήλους, της οικείας Υπηρεσίας Μεταφορών - Επικοινω¬ 
νιών και ΚΤΕΟ, εκ των οποίων ο ένας τουλάχιστον, πρέπει να 
είναι τεχνικός του κλάδου ΠΕ ή του κλάδου ΤΕ. Η εξέταση 
μπορεί να γίνει και με εκπαιδευτικό όχημα που φέρει την 
απαιτούμενη συγκεκριμένη διασκευή ή με διασκευασμένο 
όχημα του υποψηφίου. Κατά την εξέταση παρίσταται, υπο¬ 
χρεωτικά, εκπαιδευτής. 

Στο πρακτικό της Δ.Ι.Ε. αναγράφεται αν ο υποψήφιος κρί- 
νεται ικανός (σύμφωνα με τις ισχύουσες για τα ιατρικά δεδο¬ 
μένα διατάξεις) να οδηγεί διασκευασμένο όχημα. Επίσης 
αναγράφεται γενικά, ποια πρέπει να είναι η διασκευή του οχή¬ 
ματος. 

Εφόσον ο υποψήφιος κρίνεται ικανός για την οδήγηση του 
συγκεκριμένου οχήματος, γράφεται από τους εξεταστές στο 

Δ.Ε.Ε., ένδειξη «Εξετάστηκε στο υπ’ αριθμ.όχημα, το 

οποίο έχει τις εξής διασκευές:.». Αν η εξέταση γίνεται σε 


όχημα με αυτόματο κιβώτιο ταχυτήτων, θα αναγράφεται και η 
ένδειξη «Εξετάστηκε σε όχημα με αυτόματο κιβώτιο ταχυτή¬ 
των». Στην άδεια οδήγησης του ενδιαφερομένου, η Υπηρεσία 
αναγράφει, υποχρεωτικά, τον αριθμό κυκλοφορίας του συ¬ 
γκεκριμένου οχήματος που επιτρέπεται να οδηγεί με τις δια¬ 
σκευές του και το είδος του κιβωτίου ταχυτήτων. 

Σε περίπτωση που ο ενδιαφερόμενος αλλάζει όχημα, δεν 
υποχρεούται να υποστεί εκ νεόυ πρακτική εξέταση με το νέο 
όχημα, υπό την προϋπόθεση ότι, έπειτα από επιθεώρηση του 
νέου οχήματος στην οικεία Υπηρεσία Μεταφορών - Επικοινω¬ 
νιών διαπιστωθεί ότι αυτό φέρει την ίδια ακριβώς διασκευή με 
το παλαιό. Στην περίπτωση αυτή πάνω στην άδεια οδήγησης 
γράφεται ο αριθμός κυκλοφορίας του νέου οχήματος. 

Αν ο ενδιαφερόμενος υποστεί πρακτική εξέταση με εκπαι¬ 
δευτικό όχημα ειδικά διασκευασμένο για την πάθησή του, 
τότε, αφού γίνει επιθεώρηση του οχήματός του, στην οικεία 
Υπηρεσία Μεταφορών - Επικοινωνιών και διαπιστωθεί ότι φέ¬ 
ρει την ίδια ακριβώς διασκευή που έχει το εκπαιδευτικό, στο 
οποίο εξετάστηκε, γράφεται στην άδεια οδήγησης η αυτή, 
όπως παραπάνω παρατήρηση. 

6. Η πρακτική εξέταση των κωφαλάλων, διενεργείταισε εκ¬ 
παιδευτικό αυτοκίνητο, το οποίο πρέπει, απαραίτητα, να είναι 
εξοπλισμένο με καθρέπτες τοποθετημένους στο δεξιό και 
αριστερό μέρος του οχήματος, επιπλέον εκείνου (του εσωτε- 
ρικύ καθρέπτη) που προορίζεται για την οπίσθια παρατήρηση. 
Στην εξέταση παρίσταται, υποχρεωτικά, εκπαιδευτής. Αν ο 
ενδιαφερόμενος επιθυμεί, μπορεί να παρίσταται και άτομο με 
το οποίο θα γίνεται η συνεννόηση μεταξύ των εξεταστών της 
επιτροπής και του υποψηφίου. 

7. Υποψήφιος ο οποίος μέσα σε τρία χρόνια από την ημερο¬ 
μηνία υποβολής αίτησης για την αρχική χορήγηση άδειας οδή¬ 
γησης ή επέκτασης, δεν ολοκληρώσει επιτυχώς τις σχετικές 
διαδικασίες εξέτασης ή δεν προσήλθε για να παραλάβει την 
άδεια ή την επέκταση, υποχρεούται να υποβάλει εκ νέου αί¬ 
τηση με όλα τα απαιτούμενα δικαιολογητικά και να υποστεί εκ 
νέου θεωρητική και πρακτική εξέταση. Δεν υποχρεούται σε 
καταβολή, εκ νέου, παγίου τέλους χαρτοσήμου και νέας ει¬ 
σφοράς υπέρ ΤΣΑ και ΕΛΠΑ, εκτός αν τα ποσά αυτά έχουν 
μεταβληθεί, οπότε υποχρεούται να καταβάλει συμπληρωμα¬ 
τικά ποσά, σύμφωνα με όσα ισχύουν κατά την ημέρα έκδοσης 
της άδειας οδήγησης ή της επέκτασής της. 

Η κατά τα παραπάνω τριετία αρχίζει να μετράει από την 
επομένη της κατάθεσης της αίτησης χορήγησης ή επέκτασης 
κατά περίπτωση. 

8. Ο υποψήφιος οδηγός μπορεί, εφόσον επιθυμεί, να εξε- 
τασθεί σε εκπαιδευτικό όχημα με αυτόματο κιβώτιο ταχυτή¬ 
των. Στην περίπτωση αυτή, αναγράφεται στο Δ.Ε.Ε. η έν¬ 
δειξη: «Εξετάστηκε σε όχημα με αυτόματο κιβώτιο ταχυτή¬ 
των». 

Στην παρούσα περίπτωση, στη σελίδα 5 (ΣΥΜΠΛΗΡΩΜΑ¬ 
ΤΙΚΑ ΣΤΟΙΧΕΙΑ) του εντύπου της άδειας οδήγησης αναγρά¬ 
φεται η παρατήρηση: «Η ΚΑΤΗΓΟΡΙΑ Ή ΥΠΟΚΑΤΗΓΟΡΙΑ 
.ΙΣΧΥΕΙ ΓΙΑ ΟΔΗΓΗΣΗ ΑΠΟΚΛΕΙΣΤΙΚΑ ΚΑΙ ΜΟΝΟ ΟΧΗ¬ 
ΜΑΤΩΝ ΜΕ ΑΥΤΟΜΑΤΟ ΚΙΒΩΤΙΟ ΤΑΧΥΤΗΤΩΝ». 

Αν η άδεια οδήγησης εκδίδεται μέσω συστήματος ΟΝ ΓΙΝΕ, 
τότε η παρατήρηση αυτή απεικονίζεται μόνο με τον ειδικό κω¬ 
δικό αριθμό της στην τελευταία κατακόρυφη στήλη της σελί¬ 
δας 4. 

Σαν όχημα εφοδιασμένο με αυτόματο κιβώτιο ταχυτήτων 
θεωρείται το όχημα στο οποίο η αυξομείωση της σχέσης με¬ 
τάδοσης μεταξύ του κινητήρα και των τροχών επιτυγχάνεται 
αποκλειστικά και μόνο με τη χρησιμοποίηση του επιταχυντή 
(γκάζι) ή του φρένου. 

9. Η πρακτική εξέταση υποψηφίου οδηγού, όπως και η 
πρακτική εκπαίδευσή του, πρέπει να γίνεται σε αστικούς δρό¬ 
μους οι οποίοι πρέπει να παρουσιάζουν τις διάφορες δυσκο- 

λίες που ενδέχεται να συναντήσει ο οδηγός και αν είναι δυνα¬ 
τόν, σε δρόμους που βρίσκονται έξω από τις πόλεις, σε δρό¬ 
μους ταχείας κυκλοφορίας και σε αυτοκινητόδρομους. Είναι 
επίσης επιυμητή η διεξαγωγή της πρακτικής εκπαίδευσης και 
της πρακτικής εξέτασης υπό διαφορετικές συνθήκες πυκνό¬ 
τητας κυκλοφορίας. 

10. Οι μετέχοντες κύρια στο έργο της πρακτικής εξέτασης 
υπάλληλοι, όπως αυτό περιγράφεται στην παρ. 12 του παρό¬ 
ντος άρθρου, πρέπει να έχουν τις εξής γενικές προϋποθέ¬ 
σεις: 

α. Να είναι μόνιμοι ή με σχέση εργασίας ιδιωτικού δικαίου 
αορίστου χρόνου, υπάλληλοι των Υπηρεσιών του Υπουργείου 
Μεταφορών Επικοινωνιών (Τομέας Μεταφορών - Επικοινω¬ 
νιών) ή να ήταν μόνιμοι ή με σχέση εργασίας ιδιωτικού δικαίου 
αορίστου χρόνου υπάλληλοι του Υ.Μ.Ε. και να υπηρετήσουν 
στις τέως περιφερειακές υπηρεσίες του Υ.Μ.Ε. (Συγκοινω¬ 
νιών και ΚΤΕΟ) που έχουν καταστεί υπηρεσίες της οικείας 
Νομαρχιακής Αυτοδιοίκησης. Στην περίπτωση που ο αριθμός 
των υπαλλήλων μιας Υπηρεσίας δεν επαρκεί, μετά από αί¬ 
τηση του οικείου Νομάρχη ο αριθμός αυτός συμπληρώνεται 
από υπαλλήλους των Υπηρεσιών του Υ.Μ.Ε. (Τομέας Μετα¬ 
φορών - Επικοινωνιών) σύμφωνα με τις διατάξεις του άρθρου 
8, παραγρ. 2 του Ν. 2366/95 ή από υπαλλήλους των Υπηρε¬ 
σιών - Επικοινωνιών όμορης Νομαρχιακής Αυτοδιοίκησης. 

β. Νε έχουν ισχύουσα άδεια οδήγησης αυτοκινήτου από 
τριετίας τουλάχιστον. 

γ. Να έχουν τύχει ειδικής επιμόρφωσης στο αντικείμενο της 
πρακτικής εξέτασης υποψηφίων οδηγών, με την παρακολού¬ 
θηση σχετικών προγραμμάτων, επαναλαμβανομένων σε τα¬ 
κτά χρονικά διαστήματα. Η προϋπόθεση αυτή δεν είναι υπο¬ 
χρεωτική, για τους υπαλλήλους των Υπηρεσιών Μεταφορών - 
Επικοινωνιών των Νομαρχιακών Αυτοδιοικήσεων, έως 
31.1.1998, εκτός των Νομαρχιακών Αυτοδιοικήσεων Αθη¬ 
νών, Πειραιώς, Ανατολικής Αττικής και Δυτικής Αττικής. 

11. Οι μετέχοντες βοηθητικά στο έργο της εξέτασης υπάλ¬ 
ληλοι, όπως αυτό περιγράφεται στην παρ. 12 του παρόντος 
άρθρου, πρέπει να έχουν τις εξής προϋποθέσεις: 

α. Την προϋπόθεση α της παρ. 10 του παρόντος άρθρου, 
β. Να μη συμμετέχουν στις επιτροπές πρακτικής εξέτασης 
των υποψηφίων οδηγών. 

12. Κύριο έργο θεωρείται η πρακτική εξέταση των υποψη¬ 
φίων οδηγών, προκειμένου να αποκτήσουν οποιοσδήποτε 
κατηγορίας ή υποκατηγορίας άδεια οδήγησης ή της πρακτι¬ 
κής εξέτασης των οδηγών οι οποίοι παραπέμπονται προς 
επανεξέταση για οποιονδήποτε λόγο. 

Βοηθητικό έργο θεωρείται το έργο των Υπηρεσιών του 
ΥΜΕ και των Διευθύνσεων Μεταφορών - Επικοινωνιών των 
Νομαρχιακών Αυτοδιοικήσεων για την ολοκλήρωση πλήρως 
και ορθά της διαδικασίας χορήγησης των αδειών οδήγησης. 
Το έργο αυτό διεξάγεται εκτός κανονικού ωραρίου και συνί- 
σταται στην παροχή εργασίας: 

α. Για την έκδοση αδειών οδήγησης (ταξινόμηση φακέλ- 
λων, αρχειοθέτηση εγγράφων σε φακέλλους κλπ). 

β. Για τη μηχανογραφική υποστήριξη του σχετικού έργου 
(ταξινόμηση των απογραφικών των αδειών οδήγησης, εισα¬ 
γωγή σχετικών στοιχείων των αδειών αυτών σε Η/Υ κλπ). 

γ. Για τη μελέτη και σύνταξη από τη Δ/νση Οδικής Κυκλο¬ 
φορίας σχεδίων Νόμων, Προεδρικών Διαταγμάτων, Κανονι¬ 
στικών Αποφάσεων και Εγκυκλίων, που έχουν σχέση με τις 
άδειες οδήγησης. 

δ. Για την διεκπεραίωση στις Διευθύνσεις του ΥΜΕ από 
υπαλλήλους αυτών, θεμάτων που αφορούν την Ε-ΙΟ (σύ¬ 
νταξη καταστάσεων εξεταστών, ενταλμάτων πληρωμών), 
κλπ. 

13. Η πρακτική εξέταση των υποψηφίων οδηγών ή των 
οδηγών που παραπέμπονται προς επανεξέταση για οποιον¬ 


δήποτε λόγο, γίνεται ενώπιον δύο υπαλλήλων της κατηγορίας 
της παραγράφου 10 του παρόντος άρθρου (πλην των περι¬ 
πτώσεων εξέτασης που ρητά μνημονεύονται στην παρούσα 
απόφαση), εκ των οποίων, ο ένας υπάλληλος προέρχεται από 
τον πίνακα Α και ο άλλος από τον πίνακα Β, υποχρεωτικά, 
όπως περιγράφονται παρακάτω: 

Πίνακας Α 

Περιλαμβάνει τους υπαλλήλους των κλάδων ΠΕ και ΤΕ. 
Πίνακας Β 

Περιλαμβάνει τους υπαλλήλους του κλάδου ΔΕ, εφόσον 
έχουν απολυτήριο Λυκείου ή εξαταξίου Γυμνασίου ή ισότιμης 
σχολής. 

Οι δύο πίνακες πρέπει να έχουν, οπωσδήποτε, ίσο αριθμό ή 
να έχουν διαφορά ενός υπαλλήλου, αν ο συνολικός αριθμός 
υπαλλήλων είναι μονός αριθμός. 

Σε περίπτωση που αυτό δεν είναι εφικτό, τότε ο πίνακας Α 
συμπληρώνεται με υπαλλήλους του κλάδου Δ.Ε. (από τον πί¬ 
νακα Β), οι οποίοι επιλέγονται αποκλειστικά και μόνο με κρι¬ 
τήριο τη σειρά προαγωγής τους στο βαθμό Α και σε περί¬ 
πτωση έλλειψης, στο βαθμό Β. Για τους υπαλλήλους των 
Υπηρεσιών του ΥΜΕ (Τομέας Μεταφορών - Επικοινωνιών) 
και των Διευθύνσεων Μεταφορών - Επικοινωνιών των Νο¬ 
μαρχιακών Αυτοδιοικήσεων του Νομού Αττικής, οι πίνακες 
καταρτίζονται από τους οικείους Νομάρχες (Αθηνών, Πει¬ 
ραιώς, Ανατολικής Αττικής και Δυτικής Αττικής), ενώ για τις 
λοιπές Υπηρεσίες Μεταφορών - Επικοινωνιών καταρτίζονται 
από τον Προϊστάμενο κάθε Υπηρεσίας. 

Κατά την πρακτική εξέταση οι εξεταστές της επιτροπής 
που ανήκουν στον πίνακα Β και Α, έχουν ως έργο, αυτό που 
περιγράφεται στις παρ. 1 και 2, του άρθρου 23 της παρούσας, 
αντίστοιχα και φέρουν την ευθύνη για τις αρμοδιότητες που 
αναφέρονται σ' αυτές. 

Μέσα στο εκπαιδευτικό αυτοκίνητο παρίστανται και τα δύο 
μέλη της επιτροπής μέχρι το τέλος της εξέτασης. 

Ο εξεταστής του πίνακα Α υπογράφει στη στήλη του μνη¬ 
μονίου ως «ΠΡΩΤΟΣ ΕΞΕΤΑΣΤΗΣ», ενώ ο εξεταστής του πί¬ 
νακα Β υπογράφει στη στήλη του μνημονίου ως «ΔΕΥΤΕΡΟΣ 
ΕΞΕΤΑΣΤΗΣ». 

Στην οικεία στήλη του Δ.Ε.Ε. που αναφέρεται την ένδειξη 
«ΑΠΟΤΕΛΕΣΜΑ», υπογράφουν και οι δύο εξεταστές. 

Η εξέταση του υποψηφίου δεν αρχίζει, αν δε διαπιστωθεί η 
νομιμότητα παράστασης εκπαιδευτή, αυτοκινήτου και υπο¬ 
ψηφίου και δεν τεθεί η υπογραφή του δεύτερου εξεταστή 
στην οικεία στήλη του μνημονίου. 

14. Η ανάδειξη των εξεταστών της πρωτοβάθμιας εξέτα¬ 
σης γίνεται κάθε φορά με κλήρωση ενώπιον του Προϊσταμέ¬ 
νου της Υπηρεσίας Μεταφορών - Επικοινωνιών και του Προϊ¬ 
σταμένου του ΚΤΕΟ (μόνο για την περίπτωση που το ΚΤΕΟ 
δεν αποτελεί, οργανικά, τμήμα ή γραφείο της Υπηρεσίας Με¬ 
ταφορών - Επικοινωνιών). Ειδικά για τις Διευθύνσεις Μετα¬ 
φορών Επικοινωνιών των Νομαρχιακών Αυτοδιοικήσεων του 
Νομού Αττικής, οι υπάλληλοι - εξεταστές ορίζονται σε καθη¬ 
μερινή βάση, με μέριμνα του οικείου Νομάρχη (Αθηνών, Πει¬ 
ραιώς, Ανατολικής Αττικής και Δυτικής Αττικής κατά περί¬ 
πτωση), μέσω ειδικού προγράμματος Ηλεκτρονικού Υπολογι¬ 
στή ή κατόπιν κληρώσεως, από τους δύο ενιαίους πίνακες (Α 
και Β), και διενεργούν την πρακτική εξέταση σε οποιαδήποτε 
εξεταστική επιτροπή Νομαρχιακής Αυτοδιοίκησης κληρω¬ 
θούν, ως εξής: Από την προηγούμενη των εξετάσεων ημέρα 
ειδοποιούνται οι υπάλληλοι ότι επελέγησαν να συμμετάσχουν 
στις εξετάσεις της επόμενης ημέρας. Τη συγκεκριμένη επι¬ 
τροπή στην οποία θα μετάσχουν, την πληροφορούνται την 
ημέρα των εξετάσεων λίγο πριν αναχωρήσουν από την υπηρε¬ 
σία τους για τον τόπο εξέτασης. Κάθε εξεταστής, μπορεί να 
δηλώσει αδυναμία συμμετοχής του στις εξετάσεις, για προ¬ 
σωπικούς λόγους, μόνο μέχρι τέσσερις (4) φορές το μήνα, 

διαφορετικά αποκλείεται από τις εξετάσεις για διάστημα ενός 
μηνός. 

Επισημαίνεται ότι δε μπορεί να δηλώσει κώλυμα πάνω από 
δύο φορές το μήνα, για την ίδια μέρα της εβδομάδας. 

Οι υπάλληλοι των Κεντρικών Υπηρεσιών του ΥΜΕ που με¬ 
τέχουν κύρια στο έργο της θεωρητικής και πρακτικής εξέτα¬ 
σης σε Υπηρεσίες Μετοφορών και Επικοινωνιών εκτός του 
νομού Αττικής, δεν υποχρεούνται να μετάσχουν, κατά τη 
διάρκεια του ίδιου μήνα και στο έργο της πρακτικής εξέτασης 
στις Διευθύνσεις Μεταφορών και Επικοινωνιών των Νομαρ¬ 
χιακών Αυτοδιοικήσεων του Νομού Αττικής. Η σχετική βεβαί¬ 
ωση για την καταβολή του επιδόματος εξετάσεων, στην πα¬ 
ραπάνω περίπτωση, χορηγείται από τη Διεύθυνση Προσωπι¬ 
κού του Υπουργείου Μεταφορών και Επικοινωνιών. 

15. Μέλη της δευτεροβάθμιας επιτροπής πρακτικής εξέτα¬ 
σης ορίζονται υπάλληλοι της κατηγορίας ΠΕ με βαθμό Α που 
είναι προϊστάμενοι Γενικών Διευθύνσεων ή Διευθύνσεων. Σε 
περίπτωση που ο αριθμός των υπαλλήλων αυτών δεν επαρκεί, 
τότε ορίζονται και υπάλληλοι της κατηγορίας ΠΕ και ΤΕ με 
βαθμό Α που διετέλεσαν προϊστάμενοι Διευθύνσεων ή Τμη¬ 
μάτων ή κατέχουν θέση προϊστάμενου Τμήματος με τη σειρά 
προαγωγής στο βαθμό Α'. 

Ο ορισμός των εξετάσεων της δευτεροβάθμιας εξέτασης 
γίνεται από τον οικείο Νομάρχη. 

16. Τη γενική εποπτεία και τον έλεγχο της ορθής, και σύμ¬ 
φωνα με τις εκάστοτε ισχύουσες διατάξεις, διενέργειας των 
εξετάσεων (θεωρητικής και πρακτικής) των υποψηφίων οδη¬ 
γών, έχουν οι «ΕΠΙΘΕΩΡΗΤΕΣ ΕΞΕΤΑΣΕΩΝ ΥΠΟΨΗΦΙΩΝ 
ΟΔΗΓΩΝ». 

Επιθεωρητές ορίζονται μόνιμοι υπάλληλοι των Κεντρικών 
Υπηρεσιών του ΥΜΕ, οι οποίοι, κατά τη διάρκεια της θητείας 
τους σαν επιθεωρητές, δε μετέχουν στις πρωτοβάθμιες ή 
δευτεροβάθμιες επιτροπές πρακτικής εξέτασης, τίθενται δε 
στη διάθεση της Διεύθυνσης Επιθεώρησης για την πραγματο¬ 
ποίηση τακτικών περιοδικών επιθεωρήσεων, σε όλες τις Νο¬ 
μαρχιακές Αυτοδιοικήσεις. 

Το σώμα Επιθεωρητών αποτελείται από 15-20 μέλη, πρέ¬ 
πει δε αυτά να έχουν τις εξής γενικές προϋποθέσεις: 
α. Ανήκουν στις κατηγορίες ΠΕ και ΤΕ. 
β. Έχουν τύχει ειδικής επιμόρφωσης στο αντικείμενο της 
επιθεώρησης πρακτικής εξέτασης υποψηφίων οδηγών. Μέ¬ 
χρι τον προγραμματισμό και παρακολούθηση των νέων ειδι¬ 
κών επιμορφωτικών προγραμμάτων επιθεωρητών, τα μέλη 
της πρέπει να έχουν τύχει της ειδικής επιμόρφωσης στο αντι¬ 
κείμενο της πρακτικής εξέτασης υποψηφίων οδηγών. 

γ. Μετέχουν στο έργο της πρακτικής εξέτασης υποψηφίων 
οδηγών για δέκα (10) τουλάχιστον χρόνια. 

Η επιλογή των μελών του σώματος των ΕΠΙΘΕΩΡΗΤΩΝ, γί¬ 
νεται από Επιτροπή αποτελουμένη από τους: 
α. Γ ενικούς Διευθυντές του ΥΜΕ. 
β. Διευθυντή της Διεύθυνσης Προσωπικού, 
γ. Διεύθυνση της Διεύθυνσης Οδικής Κυκλοφορίας, 
δ. Διευθυντή της Διεύθυνσης Επιθεώρησης, και 
ε. Εκπρόσωπο της Δευτεροβάθμιας Συνδικαλιστικής Οργά¬ 
νωσης του ΥΜΕ(ΠΟΣΥΜΕ). 

Εισηγητές για την επιλογή του σώματος των ΕΠΙΘΕΩΡΗ¬ 
ΤΩΝ ορίζονται οι Διευθυντές Προσωπικού, Οδικής Κυκλοφο¬ 
ρίας και Επιθεώρησης. 

Οι Γενικοί Διευθυντές και οι Διευθυντές Προσωπικού, Οδι¬ 
κής Κυκλοφορίας και Επιθεώρησης, αποτελούν μόνιμα καιβχ 
οίίΐαο μέλη του σώματος των ΕΠΙΘΕΩΡΗΤΩΝ και ασκούν τα 
καθήκοντα αυτά, εφόσον πληρούν τις γενικές προϋποθέσεις 
της παρούσας παραγράφου. 

Το σώμα των ΕΠΙΘΕΩΡΗΤΩΝ συστήνεται κάθε φορά, για 
διετή θητεία, ως εξής: 

α. Τον Οκτώβριο μήνα υποβάλλονται αιτήσεις από τους 


έχοντες δικαίωμα υπαλλήλους στη Διεύθυνση Επιθεώρησης 
του ΥΜΕ. 

β. Οι Διευθυντές Προσωπικού, Οδικής Κυκλοφορίας και 
Επιθεώρησης συντάσσουν αιτιολογημένη εισήγηση προς την 
Επιτροπή Επιλογής, η οποία καταρτίζει τον πίνακα των τακτι¬ 
κών μελών και πίνακα έως πέντε (5) αναπληρωματικών με¬ 
λών. 

Η παραπάνω Επιτροπή δύναται να παύει των καθηκόντων 
του οποιονδήποτε επιθεωρητή ασκεί πλημμελώς τα καθήκο- 
ντά του, πριν τη λήξη της διετούς θητείας και μετά από αιτιο¬ 
λογημένη απόφαη, ο οποίος αντικαθίσταται για το υπόλοιπο 
της θητείας του από τον πίνακα των αναπληρωματικών με¬ 
λών. 

Κατά την τακτική κρίση του σώματος των ΕΠΙΘΕΩΡΗΤΩΝ 
(ανά διετία), γίνεται αντικατάσταση τουλάχιστον του 10% των 
τακτικών μελών χωρίς, σ’ αυτό το ποσοστό να συνυπολογίζο¬ 
νται τυχόν αιτήσεις μη συμμετοχής των Επιθεωρητών που 
υφίστανται. Οι τακτικοί και οι αναπληρωματικοί Επιθεωρητές 
δεν επανυποβάλλουν αίτηση επιλογής, για την επόμενη διε¬ 
τία, θεωρούμενοι αυτοδίκαια ως υποψήφιοι, εκτός και αν 
υποβάλλουν αίτηση απαλλαγής. 

Οι αποφάσεις της Επιτροπής Επιλογής Επιθεωρητών, λαμ- 
βάνονται με την απόλυτη πλειοψηφία των μελών της. 

Οι Επιθεωρητές Εξετάσεων Υποψηφίων Οδηγών έχουν τις 
παρακάτω υποχρεώσεις: 

α. Παρακολουθούν το έργο της θεωρητικής εξέτασης των 
υποψηφίων οδηγών, με την παρουσία τους στις αίθουσες 
όπου διεξάγεται η εξέταση, με σκοπό της διαπίστωση της τή¬ 
ρησης των νόμιμων διαδικασιών και σύμφωνα με τις ισχύου- 
σες διατάξεις διεξαγωγής του έργου της θεωρητικής εξέτα¬ 
σης. 

β. Παρακολουθούν, εποπτεύουν και ελέγχουν τις πρωτο¬ 
βάθμιες και δευτεροβάθμιες επιτροπές πρακτικής εξέτασης 
υποψηφίων οδηγών, που ορίζονται από τις Υπηρεσίες Μετα¬ 
φορών - Επικοινωνιών των Νομαρχιών Αυτοδιοικήσεων σε 
προκαθορισμένες αφετηρίες, με σκοπό τη διαπίστωση της 
τήρησης των νόμιμων διαδικασιών και σύμφωνα με τις ισχύου- 
σες διατάξεις διεξαγωγής του έργου της πρακτικής εξέτασης. 
Για την άσκηση των καθηκόντων τους, δύναται να παρίστα- 
νται (δειγματοληπτικά) μαζί με τους εξεταστές, στην πρα¬ 
κτική εξέταση υποψηφίων οδηγών, χωρίς να επεμβαίνουν και 
χωρίς να επηρεάζουν το αποτέλεσμα της εξέτασης. 

γ. Αναφέρουν, γραπτά και άμεσα, αρμοδίως, στοιχεία που 
κατά την άσκηση των καθηκόντων τους, υποπέσουν στην 
αντίληψή τους σχετικά με νοσηρά φαινόμενα που αφορούν το 
κύρος, την αξιοπιστία, την αντικειμενικότητα κ.λπ. των εξετά¬ 
σεων, σημειώνοντας με σαφήνεια και ακρίβεια τις παρατηρή¬ 
σεις τους στη συντασσόμενη από αυτούς έκθεση επιθεώρη¬ 
σης. 

Η Διεύθυνση Επιθεώρησης, προγραμματίζει τις επιθεωρή¬ 
σεις, έτσι ώστε να πραγματοποιούνται περιοδικά και σε τακτά 
χρονικά διαστήματα, σε όλες τις Νομαρχιακές Αυτοδιοικήσεις 
και σε διαφορετικές ημέρες της εβδομάδας. Επίσης συγκε¬ 
ντρώνει τις εκθέσεις των Επιθεωρητών, επεξεργάζεται το πε¬ 
ριεχόμενό τους, εξάγει συμπεράσματα και τα γνωστοποιεί, 
ανά τρίμηνο στη Διεύθυνση Οδικής Κυκλοφορίας, για τη λήψη 
μέτρων. Σε περίπτωση που προκύπτουν επιβαρυντικά στοι¬ 
χεία για υπαλλήλους, κοινοποιεί αρμοδίως τις εκθέσεις αυ¬ 
τές, για την επιβολή της προβλεπόμενης ποινής στέρησης 
του δικαιώματος συμμετοχής στο έργο της πρακτικής εξέτα¬ 
σης υποψηφίων οδηγών. 

Με εγκύκλιο του Υπουργού Μεταφορών και Επικοινωνιών, 
καθορίζεται κάθε άλλη σχετική λεπτομέρεια, για την αποτε¬ 
λεσματική εφαρμογή του θεσμού των Επιθεωρητών Εξετα¬ 
στών Υποψηφίων Οδηγών». 

2. Το άρθρο 22 της 76407/827/21.8.96 (Β 844) Απόφα- 

σής μας, αντικαθίσταται ως εξής: 

«'Αρθρο 22 

Προγραμματισμός πρακτικής εξέτασης 

1. Ο προγραμματισμός της πρωτοβάθμιας πρακτικής εξέ¬ 
τασης γίνεται από το αρμόδιο τμήμα ή γραφείο της οικείας 
Υπηρεσίας Μεταφορών - Επικοινωνιών, αφού προσκομισθεί 
εκεί το Δελτίο Εκπαίδευσης - Εξέτασης (Δ.Ε.Ε.) του υποψη¬ 
φίου, από τον ίδιο ή από οποιοδήποτε άλλο πρόσωπο σύμ¬ 
φωνα με τα οριζόμενα στην παράγραφο 3 του άρθρου 2 της 
παρούσας απόφασης. Ο προγραμματισμός της πρακτικής 
εξέτασης, δε μπορεί να γίνει για ημερομηνία που υπερβαίνει 
τις 15 ημέρες από την ημερομηνία που προσκομίζεται το 
Δ.Ε.Ε. 

2. Ο προγραμματισμός της δευτεροβάθμιας πρακτικής 
εξέτασης γίνεται από την οικεία Υπηρεσία Μεταφορών και 
Επικοινωνιών. 

3. Το άρθρο 23 της 76407/827/21.8.96 (Β* 844) Απόφα¬ 
σης μας, αντικαθίσταται ως εξής: 

« Αρθρο 23 

Υποχρεώσεις εξεταστών πρακτικής εξέτασης 

1. Ο εξεταστής του πίνακα Β (δεύτερος εξεταστής), πριν 
αρχίσει η πρακτική εξέταση υποχρεούται: 

α. Να ελέγξει αν τα στοιχεία ταυτότητας του υποψηφίου εί¬ 
ναι αυτά που αναγράφονται στο Δ.Ε.Ε. και αν ο εικονιζόμενος 
στη φωτογραφία της ταυτότητας, είναι αυτός της φωτογρα¬ 
φίας του Δ.Ε.Ε. 

β. Να ελέγξει αν ο παριστάμενος εκπαιδευτής είναι αυτός 
του οποίου το ονοματεπώνυμο αναγράφεται στην πέμπτη κα- 
τακόρυφη στήλη του Τμήματος II του ΔΕΕ και αν το ονοματε¬ 
πώνυμο αυτό συνδέεται με τη σφραγίδα της σχολής οδηγών 
και την υπογραφή του. 

γ. Να ελέγξει αν ο παριστάμενος εκπαιδευτής έχει ισχύ- 
ουσα άδεια εκπαιδευτή. 

δ. Να ελέγξει τη σχέση εργασίας του παριστάμενου εκπαι¬ 
δευτή με τη συγκεκριμένη σχολή οδηγών, στην περίπτωση 
που αυτός δεν είναι ιδιοκτήτης της σχολής. Προς τούτο απαι¬ 
τείται να προσκομισθεί πρόσφατη βεβαίωση του εργοδότη 
του περί καταβολής (μέχρι και τον προπροηγούμενο μήνα) 
των εισφορών, θεωρημένη από το ΙΚΑ για το γνήσιο του πε¬ 
ριεχομένου της, ή το βιβλιάριο ενσήμων του ΙΚΑ, ενημερω¬ 
μένο μέχρι και τον προηγούμενο μήνα, από το οποίο να προ¬ 
κύπτει η εργασιακή του σχέση με τη συγκεκριμένη σχολή 
οδηγών. 

ε. Να ελέγξει την άδεια κυκλοφορίας και το δελτίο καταλ¬ 
ληλότητας του εκπαιδευτικού οχήματος, το οποίο πρέπει να 
είναι σε ισχύ, συμπεριλαμβανομένης και της ενδιάμεσης επι¬ 
θεώρησης στο 12ο μήνα από τη χορήγηση του δελτίου. Τ ο εκ¬ 
παιδευτικό όχημα πρέπει να κυκλοφορεί στο όνομα του ιδιο¬ 
κτήτη της σχολής (φυσικού ή νομικού προσώπου). Άν διαπι¬ 
στωθεί εμφανής ακαταλληλότητα οχήματος η οποία είναι δυ¬ 
νατόν να οδηγήσει σε ατύχημα, οι εξεταστές μπορούν να αρ- 
νηθούν τη διενέργεια της εξέτασης με το συγκεκριμένο 
όχημα. Αν δεν υπάρχει κίνδυνος ατυχήματος, η εξέταση διε- 
νεργείται κανονικά. Και στις δύο περιπτώσεις σημειώνονται οι 
διαπιστώσεις για την ακαταλληλότητα του οχήματος στο πίσω 
μέρος του μηχανογραφικού δελτίου καταλληλότητας. 

στ. Να παραλάβει και να ελέγξει το ειδικό έντυπο φορολο¬ 
γίας του ιδιοκτήτη της σχολής που αναφέρεται στα στοιχεία 
και τις ώρες εκπαίδευσης του συγκεκριμένου υποψηφίου. Το 
έντυπο αυτό παραδίνεται ή αποστέλλεται στην αρμόδια Υπη¬ 
ρεσία Μεταφορών - Επικοινωνιών την πρώτη εργάσιμη ημέρα 
μετά την πρακτική εξέταση, μαζί με τα Δ.Ε.Ε. των επιτυχό- 
ντων και το πρακτικό εξετάσεων. 

Όταν ο δεύτερος εξεταστής, μετά τον έλεγχο που προανα- 


φέρθηκε διαπιστώσει ότι όλα είναι εντάξει, υπογράφει στη 
στήλη «ΔΕΥΤΕΡΟΣ ΕΞΕΤΑΣΤΗΣ» του μνημονίου θέτοντας 
και το ονοματεπώνυμό του ολογράφως και αρχίζει η εξέταση. 

ζ. Να συμπληρώσει την ημερομηνία και την ώρα έναρξης 
της πρακτικής εξέτασης, στις οικείες στήλες του μνημο¬ 
νίου. 

η. Να συνεργάζεται με τον «ΠΡΩΤΟ ΕΞΕΤΑΣΤΗ», για την 
πρακτική εξέταση σύμφωνα με όσα αναφέρονται στην πα¬ 
ρούσα απόφαση. 

θ. Σε κάθε δοκιμασία να θέτει αμέσως το σήμα «V», την έν¬ 
δειξη «ΑΠ» ή την ένδειξη «Σ», κατά περίπτωση, στις οικείες 
στήλες του μνημονίου. 

ι. Να γράψει τη λέξη «ΕΠΕΤΥΧΕ» αν ο υποψήφιος επέτυχε 
ή τη λέξη «ΑΠΟΡΡΙΠΤΕΤΑΙ» αν απορρίφθηκε, στην οριζόντια 
στήλη του μνημονίου με την ένδειξη «ΑΠΟΤΕΛΕΣΜΑ ΕΞΕΤΑ¬ 
ΣΗΣ». Υποχρεούται επίσης να μεταφέρει το αποτέλεσμα της 
εξέτασης στην τρίτη κατακόρυφη στήλη του Τμήματος II του 
Δ.Ε.Ε. με την ένδειξη «ΕΠΕΤΥΧΕ» ή «ΑΠΟΡΡΙΠΤΕΤΑΙ», αντί¬ 
στοιχα. 

ια. Να γράψει την ώρα λήξης της εξάτασης στην οικεία ορι¬ 
ζόντια στήλη του μνημονίου. 

ιβ. Μετά το τέλος της εξέτασης κάθε υποψηφίου, να γρά¬ 
ψει το ονοματεπώνυμο του στην στήλη (των επιτυχόντων ή 
των απορριφθέντων) του πρακτικού πρωτοβάθμιας εξέτασης 
υποψηφίων οδηγών (ΥΠΟΔΕΙΓΜΑ). 

3. Στο πρακτικό εξέτασης υποχρεούται επίσης να συμπλη¬ 
ρώσει τα στοιχεία του απορριφθέντος που ζήτησε δευτερο¬ 
βάθμια εξετάση στην αντίστοιχη θέση. Η ίδια παρατήρηση 
αναγράφεται και στο Δ.Ε.Ε. και υπογράφεται από τους εξετα¬ 
στές και τον υποψήφιο. 

ιγ. Μετά το τέλος των εξετάσεων υποχρεούνται να συμπλη¬ 
ρώσει (αριθμητικώς και ολογράφως) στο πρακτικό των εξετά¬ 
σεων, τον αριθμό των επιτυχόντων, απορριφθέντων και μη 
προσελθόντων υποψηφίων και να υπογράψει στην αντίσχοιχη 
θέση. 

2.0 εξεταστής του πίνακα Α (πρώτος εξεταστής), υποχρε- 
ούνται: 

α. Να συνεργάζεται με τον «ΔΕΥΤΕΡΟ ΕΞΕΤΑΣΗ» για τον 
έλεγχο και διαπίστωση των προϋποθέσεων για την έναρξη της 
πρακτικής εξέτασης. 

β. Νε ενεργήσει σωστά και σύμφωνα με όσα αναφέρονται 
στην παρούσα απόφαση, την πρακτική εξέταση του υποψη¬ 
φίου σε συνεργασία με τον «ΔΕΥΤΕΡΟ ΕΞΕΤΑΣΤΗ». 

γ. Να θέσει την υπογραφή του και το ονοματεπώνυμό του 
ολογράφως στην οριζόντια στήλη του μνημονίου με την έν¬ 
δειξη «ΠΡΩΤΟΣ ΕΞΕΤΑΣΤΗΣ». 

δ. Μετά τη μεταφορά, από τον «δεύτερο εξεταστή», του 
αποτελέσματος της εξέτασης στην τρίτη κατακόρυφη στήλη 
του Τμήματος II του Δ.Ε.Ε. με την ένδειξη «ΕΠΕΤΥΧΕ» ή 
«ΑΠΟΡΡΙΠΤΕΤΑΙ», αντίστοιχα, να αναγράψει το ονοματεπώ¬ 
νυμο του ολογράφως και να υπογράψει στην τέταρτη κατακό¬ 
ρυφη στήλη του τμήματος II του Δ.Ε.Ε. 

ε. Να ενημερώσει τον υποψήφιο, σε περίπτωση αποτυχίας 
του και πριν βγει (μαζί με τον δεύτερο εξεταστή) από το 
όχημα, ότι μπορεί, αν θέλει, να δηλώσει εξέταση από δευτε¬ 
ροβάθμια επιτροπή και σε καταφατική περίπτωση, να τον 
πληροφορήσει ότι, μέσα σε μία εργάσιμη ημέρα πρέπει να 
απευθυνθεί στην οικεία Υπηρεσία Μεταφορών και Επικοινω¬ 
νιών για τον προγραμματισμό της επανεξέτασης του από την 
δευτεροβάθμια επιτροπή. 

στ. Να επιστρέφει το Δ.Ε.Ε. στον υποψήφιο μόνο στην πε¬ 
ρίπτωση που αυτός απορριφθεί. 

Αν ο υποψήφιος επιτύχει, τότε ο εξεταστής υποχρεούται να 
παραλάβει το Δ.Ε.Ε. και να το παραδώσει ή να το αποστείλει 
μαζί με το πρακτικό εξετάσεων, στην Υπηρεσία που είναι αρ¬ 
μόδια για την έκδοση της άδειας οδήγησης. Το πρακτικό εξε- 

τάσεων πρέπει να έχει τις υπογραφές και των δύο εξεταστών. 

3. Σε περίπτωση διαφορετικής κρίσης, όσον αφορά την 
επιτυχία ή όχι του υποψήφιου, κατά την πρακτική εξέταση, 
μεταξύ των δύο εξεταστών, υπερισχύει η απόψη του «ΠΡΩ¬ 
ΤΟΥ ΕΞΕΤΑΣΤΗ», με την υποχρέωση του «ΔΕΥΤΕΡΟΥ ΕΞΕ¬ 
ΤΑΣΤΗ» να καταγράψει τη διαφωνία του στο ΔΕΕ. 

4. Οι εξεταστές υποχρεούνται να μην αποχωρήσουν από το 
σημείο συνάντησης των εξετάσεων, αν αναμένει εκεί ένας 
τουλάχιστον υποψήφιος. Στην περίπτωση αυτή ο εκπαιδευ¬ 
τής υποχρεούται να παρουσιασθεί εντός 15’ το πολύ, αφότου 
η επιτροπή βρήκε τον υποψήφιο να περιμένει. 

5. Γενικά όπου στην παρούσα απόφαση προβλέπεται να τί¬ 
θεται υπογραφή οποιοσδήποτε υπαλλήλου, τότε κάτω ή δί¬ 
πλα απ’ αυτή τίθεται ολογράφως, το ονοματεπώνυμό του, με 
μικρά γράμματα. 

6. Οι παραπάνω υποχρεώσεις, στην δευτεροβάθμια επι¬ 
τροπή, ασκούνται ομοίως και από τα δύο μέλη της επιτροπής. 

7. Εξεταστής του πίνακα Α ή του πίνακα Β, ο οποίος αποδε¬ 
δειγμένα παραβαίνει τις υποχρεώσεις του παρόντος άρθρου, 
απομακρύνεται, υποχρεωτικά, από το έργο της πρακτικής 
εξέτασης, την πρώτη φορά για τρεις μήνες, τη δεύτερη φορά 
για δώδεκα μήνες και την τρίτη φορά οριστικά. Οι παραβάσεις 
αυτές παραγράφονται από το φάκελο του υπαλλήλου μετά 
παρέλευση πενταετίας. 

Αρμοδιότητα για την έφαρμογή της παρούσας διάταξης 
έχει ή Δ/νση Προσωπικού για τους εξεταστές της Κεντρικής 
Υπηρεσίας και ο Νομάρχης της οικείας Υπηρεσίας Μεταφο¬ 
ρών - Επικοινωνιών για τους λοιπούς εξεταστές, ύστερα από 


πρόταση του επιθεωρητή εξετάσεων. 

4. Το άρθρο 29 της 76407/827/21.8.96 (Β 844) Απόφα¬ 
σής μας, αντικαθίσταται ως εξής: 

Αρθρο 29 
Ισχύς 

Η Απόφαση μας 76407/877/21.8.96 (β 844), καθώς και η 
παρούσα Απόφαση ισχύουν: 

α. Από 1.1.1997 ως προς το μέρος τους που αναφέρεται 
στις προϋποθέσεις, στις διαδικασίες, στα απαιτούμενα δι- 
καιολογητικά και στη σύνθεση των επιτροπών πρακτικής και 
θεωρητικής εξέτασης. 

β. Από 1.4.1997 ως προς το μέρος τους που αναφέρεται 
στα θέματα χορήγησης των νέων κατηγοριών (Α,Β,Γ,Δ,Β+Ε, 
Γ+Ε και Δ+Ε) και των υποκατηγοριών (ΑΙ και ΒΙ) των αδειών 
οδήγησης, όπως αυτές περιγράφονται στο Π.Δ. 19/1995, 
εκτός αν διαφορετικά ορίζεται στην Απόφαση μας 76407/ 
827/21.8.96 ή στην παρούσα Απόφαση. 

5. Κατά τα λοιπά ισχύει, ως έχει, η 76407/827/21.8.96 (Β 
844) Απόφαση μας. 

6. Η απόφαση αυτή να δημοσιευτεί στην Εφημερίδα της 
Κυβέρνησεως. 

Αθήνα, 5 Δεκεμβρίου 1996 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





